Figyelem felhívás a 2016. júnuis 17-i pozíciózárásokkal kapcsolatban – Codex Értéktár
Tájékoztatás a 2016. június 17-i pozíciózárásokkal kapcsolatban!
A CODEX Értéktár Zrt. közgyűlésének 2/2016. (II.23.) számú közgyűlési határozata alapján korábban megküldött tájékoztató, majd későbbiekben megküldött felmondó levelünkben foglaltakra ezúton is felhívjuk tisztelt Ügyfeleink figyelmét arra, hogy Társaságunk a bizományosi tevékenységgel történő felhagyásra tekintettel a Határidős, Opciós és Deviza Spot, valamint CFD befektetési számlaszerződéseket, valamint a Tartós Befektetési Szerződések bizományosi keretszerződésként minősülő rendelkezéseit 2016. június 17-i hatállyal felmondta.
Erre figyelemmel ezúton is kérjük azon Ügyfeleinket, akik még nyitott pozícióval rendelkeznek, hogy nyitott pozícióikat legkésőbb 2016. június 17-ig lezárni szíveskedjenek. E helyen is felhívjuk az érintett Ügyfelek figyelmét arra, hogy a Társaság a 2016. június 17. napjáig le nem zárt pozíciókat az Üzletszabályzat Általános Rész 1.7.2. pontjának második bekezdésében foglaltak alapján 2016. június 17-én kényszerlikvidálással le fogja zárni.
Tájékoztatjuk tisztelt Ügyfeleinket, hogy a 2016. június 17. napjáig le nem zárt pozíciók Társaság általi lezárására (kényszerlikvidálás) az üzleti órák végén, azaz 2016. június 17. napján 17.15 órakor fog sor kerülni.
A nyitott pozíciók Ügyfelek általi lezárásának elkerülése érdekében ezúton kérjük tisztelt Ügyfeleinket, hogy 2016. június 17. napján 17.15 óráig a nyitott pozícióik lezárásáról gondoskodni, annak érdekében intézkedni szíveskedjenek.
Amennyiben a fentiek kapcsán bármilyen kérdés merülne fel, úgy készséggel állunk Ügyfeleink rendelkezésére a Társaság elérhetőségein (Tel: +36-1-815-6500; Fax: +36-1-320-0340; E-mail: info@ertektar.hu).